section_heading: Deep Purple i solo karijera
paragraph_text: Nakon četiri godine provedenih u Deep Purpleu i objavljenih nekoliko njihovih najuspješnijih albuma poput In Rock i Machine Head, Glover radi neslaganja s gitaristom Ritchiem Blackmoreom, odlazi iz sastava i posvećuje se produkciji snimanja, gdje radi sa sa sastavima kao što su Judas Priest, Nazareth i Elf. Objavio je svoja dva solo albuma  Butterfly Ball iz 1974. (skladba "Love is all" nalazila se na #1 top ljestvice hitova u Nizozemskoj) i Element iz 1978. Također je nastupao s Davidom Coverdalom u raznim verzijama svojih prvih solo sastava da bi kasnije nastala skupina Whitesnake. 1984. godine na kratko se vraća svojoj solo karijeri i objavljuje svoj novi studijski album Mask. Te godine Deep Purple se nanovo okuplja i Glover se vraća u sastav, gdje ostaje sve do danas. Nastupa zajedno s Ianom Gillanom 2006. godine, za vrijeme njegove kratke solo turneje.